שמואל בוטח

שמואל (שמולי) בוטח (נולד ב-19 בנובמבר 1966 בלוס אנג'לס) הוא רב אורתודוקסי-אמריקאי, מגיש רדיו וטלוויזיה וסופר. נולד בלוס אנג'לס. בצעירותו למד בישיבת תורת אמת בירושלים. הוסמך לרבנות בשנת 1988 על ידי חסידות חב"ד בניו יורק. באותה שנה יצא כשליח חב"ד לאוניברסיטת אוקספורד, שם הקים ארגון סטודנטים בשם "לחיים", לקידום התרבות היהודית בקמפוס. חלק ממעשיו, שכללו הוראה ללא-יהודים, לא זכו להסכמת מוסדות חב"ד, ובעקבותיהם פסק מלשמש כשליח חב"ד. בשנת 1999 יצא ספרו "סקס כשר". באותה שנה הטיימס הבריטי הכריז עליו כ"מטיף השנה". בשנת 2006 החל להנחות תוכנית מציאות בשם "שלום בבית", שבה הוא עוזר למשפחות להתגבר על בעיות. פרסם 31 ספרים, כשמתוכם רק הספר "סקס כשר" תורגם לעברית. בשנת 2008 הוא הקים את "This World: The Values Network", אשר מנסה לקדם ערכים יהודיים לכלל האוכלוסייה בארצות הברית, במטרה להילחם בתופעות כמו גירושים, דיכאון וחומרנות. בשנת 2010, לאחר הופעת ספרם של פרידמן-הלמן על דמותו של הרבי מליובאוויטש, הופיע בכלי תקשורת רבים להוכיח שהספר מגמתי ועובדות רבות המובאות בו אינן תואמות את המציאות. כמו כן השתתף בעימותים טלוויזיוניים עם אנשי דת, ואתאיסטים כגון כריסטופר היצ'נס וסם האריס. בשנת 2012 התמודד מטעם המפלגה הרפובליקנית על מקום בבית הנבחרים של ארצות הברית והפסיד, כשהשיג רק 25.4% מקולות הבוחרים, לעומת יריבו שזכה ב-73.6% מהקולות. באותה שנה הוציא ספר בשם "ישו כשר" שעוסק בזהותו היהודית של ישו. בשנת 2013 קיבל תואר דוקטור לשם כבוד מאוניברסיטת דרום יוטה. במרץ 2015 עורר סערה כאשר עמד מאחורי פרסום מודעה על עמוד שלם ב"ניו יורק טיימס", שהאשימה את היועצת לביטחון לאומי, סוזן רייס, בהתעלמות מרצח עם. לאורך השנים ניהל קשר חברי קרוב מאוד עם הסנטור קורי בוקר, שאותו הכיר מצעירותו בארגון "לחיים", אך השניים ניתקו כל קשר בעקבות הצבעתו של בוקר בשנת 2015 בעד הסכם הגרעין עם איראן שחתם ממשל אובמה. באוטוביוגרפיה שכתב בוקר לאחר מכן הוא לא הזכיר את בוטח כלל. בינואר 2018, לאחר ביטול הופעתה של הזמרת לורד בישראל, בעקבות בקשה מתומכי ה-BDS, פרסם מודעה על עמוד שלם ב"וושינגטון פוסט", שקראה להחרימה, וגינתה אותה. במאי 2021 כשהזמרת דואה ליפה פרסמה פוסטים באינסטגרם בגנות ישראל במהלך מבצע שומר החומות פרסם מודעה ב"ניו יורק טיימס" שגינתה את דבריה. בוטח נשוי לדבי ואב לתשעה. מתגורר באנגלווד שבניו ג'רזי. סקס כשר: מתכון לתשוקה ולאינטימיות, מאת רבי שמואל בוטח; מאנגלית - נורית לוינסון. תל אביב: הוצאת מודן, 1999. אתר האינטרנט הרשמי של שמואל בוטח שמואל בוטח, ברשת החברתית פייסבוק שמואל בוטח, ברשת החברתית אקס (טוויטר) שמואל בוטח, ברשת החברתית אינסטגרם שמואל בוטח, ברשת החברתית Goodreads שמואל בוטח (1966-), דף שער בספרייה הלאומית יצחק טסלר, איזה מין רב: שמואל בוטח בסרט סנסציוני, באתר nrg‏, 11 במרץ 2010 התייחסות רבנים בחסידות חב"ד למעשיו, באתר שטורעם.נט, ה'תשע"ב טלי פרקש, ג'יזס, הרב הכשיר את ישו, באתר ynet, 6 ביוני 2012 שלמה שמיר, ‏"היהדות תרפא את תחלואי העולם", באתר ‏מאקו‏, 5 בספטמבר 2012 אמיר בוגן, הרב שקרא להחרים את לורד: "ישראלים לא מבינים את גודל הסכנה", באתר ynet, 2 בינואר 2018 אמיר בוגן, ראש הממשלה הפולני לרב: "אף יהודי לא היה ניצל בלי הפולנים", באתר ynet, 6 במרץ 2018 כל הכתבות על הרב שמואל בוטח, באתר ערוץ 7 שמואל בוטח מכשיר את ישו, באתר www.shturem.net איזה רב זה?, באתר www.makorrishon.co.il טלי פרקש, ג'יזס, הרב הכשיר את ישו, באתר ynet, 6 ביוני 2012 הרב שמואל בוטח מקבל תואר דוקטור לשם כבוד, סרטון המסכם את פעילותו של הרב בוטח בחשבון של אוניברסיטת דרום יוטה באתר יוטיוב רן דגוני, ‏מודעה של רב מאשימה את סוזן רייס בהתעלמות מרצח עם, באתר גלובס, 1 במרץ 2015